**ΓΕΝΙΚΟ ΝΟΣΟΚΟΜΕΙΟ ΚΟΖΑΝΗΣ**

**ΥΠΗΡΕΣΙΑ ΑΙΜΟΔΟΣΙΑΣ**



**ΠΡΟΣΚΛΗΣΗ ΓΙΑ ΕΘΕΛΟΝΤΙΚΗ ΠΡΟΣΦΟΡΑ ΑΙΜΑΤΟΣ**

Τη Δευτέρα **03/09/2018,** από τις **10:00 π.μ.** έως **14:00 μ.μ**. ,στην **Αίθουσα Εκδηλώσεων του Ιερού Ναού Αγίου Παντελεήμονα Ποντοκώμης**, θα πραγματοποιηθεί Εθελοντική Αιμοδοσία, που διοργανώνει η **Ομάδα Εθελοντών Αιμοδοτών του Φιλόπτωχου Ταμείου του Ιερού Ναού Αγίου Παντελεήμονα Ποντοκώμης και του Πολιτιστικού Συλλόγου Ποντοκώμης,** σε συνεργασία με την **Υπηρεσία Αιμοδοσίας του Νοσοκομείου Κοζάνης.**

Προσκαλούμε όλους τους πολίτες να συμμετέχουν στην προσπάθεια για συλλογή αίματος, γιατί οι ανάγκες στη χώρα μας είναι μεγάλες, ιδιαίτερα το καλοκαίρι, που μειώνεται η προσφορά αίματος από τους αιμοδότες, κυρίως λόγω των διακοπών.

Επιπλέον , με την εμφάνιση στη χώρα μας εποχιακών λοιμώξεων ( ιός του Δυτικού Νείλου), και τη λήψη πρόσθετων μέτρων και ελέγχων για την ασφάλεια των μεταγγίσεων, ελαττώνονται περισσότερο τα αποθέματα αίματος.

Η εθελοντική αιμοδοσία, είναι **δώρο ζωής.** Ας προσπαθήσουμε όλοι μαζί για τους ασθενείς που χρειάζονται αίμα ή παράγωγα του.

Η προσφορά των εθελοντών αιμοδοτών είναι ανεκτίμητη.

Οι αιμοδότες μπορούν, επίσης, να προσέρχονται και στην **Υπηρεσία Αιμοδοσίας του Νοσοκομείου Κοζάνης**, όλα τα εργάσιμα πρωινά και να ενημερώνονται για τα απογεύματα και τις αργίες στα τηλ. : **2461352642** ή **2461352641**.

**ΠΡΟΣΦΕΡΕΤΕ ΑΙΜΑ ! ΧΑΡΙΣΤΕ ΖΩΗ ΚΑΙ ΑΓΑΠΗ !**